تياگۆ كه‌ليمك 27 ساڵه‌ ك رۆڵ يه‌هۆدا بازى كرد، له‌ وه‌خت نمايش ك بڕيار ئيچنه‌ بويه‌ بايه‌د خوه‌ى بكوشێد، وه‌ هه‌ڵه‌ خوه‌ى له‌ سێداره‌ دا.
ئه‌ى شانۆگه‌رييه‌ چوارده‌قه‌ له‌بان داره‌گه‌ دڕا بويد تا يه‌گ ئه‌و دوياى شانۆگه‌ريل هاوبازى له‌ى شانۆه‌، وه‌ نائاسايى بوين ئه‌ى وه‌ز‌ هاوكاريانه‌ په‌ى بردن ك ها وه‌ سه‌رداره‌و، ئمجا زوى جميان و هاوردنه‌يه‌و خوار.
دوياى يه‌گ وه‌ هه‌ڵه‌په‌ڵه‌ بردنه‌ى ئه‌را نه‌خوه‌شخانه‌، دوكتۆره‌يل نه‌خوه‌شخانه‌ فره‌ ته‌قلا كردن تا له‌ مردن رزگارێ بكه‌ن، وه‌لى ته‌قلاى وان وه‌ جى نه‌ره‌سى و دويكه‌ مرد.
پۆليس به‌رازيليا وتگه‌: له‌ باوه‌ت شێوه‌ى كوشيان ئه‌ى شانۆگه‌ر جه‌وانه‌ هان له‌ يه‌يكه‌ودان له‌ بان ئه‌ى رويدايه‌ تا بزانن ئه‌ى كويشانه‌ وه‌ هه‌ڵه‌ بويه‌ يا وه‌ ئه‌نقه‌ز!./ش
